《香奁八咏 其八 云窗秋梦》
元代·凌云翰

碧天云散月三更，人在纱窗梦欲成。灯焰有花随蝶化，簟纹如水怕蛩鸣。

钱唐谩听当年曲，巫峡空含此夜情。檐马无端又惊起，满怀幽恨不分明。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。